วิดีโอเกม ค.ศ. 2017

***อามส์*** (อังกฤษ: *ARMS*) เป็นเกมต่อสู้ ค.ศ. 2017 ที่พัฒนาและเผยแพร่โดยบริษัทนินเท็นโดสำหรับนินเท็นโด สวิตช์ เกมดังกล่าวสร้างความแตกต่างจากเกมต่อสู้มาตรฐานด้วยระบบการต่อสู้ที่แหวกแนว ซึ่งตัวละครที่เล่นได้ทุกตัวจะต่อสู้ด้วยการโจมตีระยะไกล รวมถึงผู้เล่นสูงสุดสี่คนสามารถเลือกนักสู้ ตลอดจนต่อสู้โดยใช้อาวุธที่ยืดออกได้และหลากหลาย เพื่อเอาชนะคู่ต่อสู้ในสังเวียนสามมิติ ซึ่งโดยทั่วไป *อามส์*ได้รับคำวิจารณ์ที่ดีจากนักวิจารณ์และขายได้มากกว่าสองล้านชุดเมื่อถึงเดือนกรกฎาคม ค.ศ. 2018 ทำให้เป็นหนึ่งในเกมที่ขายดีที่สุดของนินเท็นโด สวิตช์

รูปแบบการเล่น
-------------

แมตช์ระหว่างสปริงแมนและริบบอนเกิร์ล
*อามส์*เป็นเกมกีฬาต่อสู้ 3 มิติ ที่ผู้เล่นสูงสุดสี่คนสามารถควบคุมหนึ่งในนักสู้ที่หลากหลาย โดยผู้เล่นสามารถดำเนินการต่อสู้ขั้นพื้นฐานซึ่งใช้แขนที่ยืดออกได้ เช่น การต่อย, การทุ่ม, การบล็อก และการหลบ *อามส์*นำเสนอนักสู้ที่สามารถเล่นได้สิบห้าตัวละคร รวมถึงมินมิน และทวินเทล โดยห้าตัวละครในนั้นได้รับการเปิดตัวในฐานะเนื้อหาที่ดาวน์โหลดได้ นักสู้แต่ละคนเริ่มต้นด้วยอามส์พิเศษสามแบบที่สามารถเลือกได้ในการต่อสู้ แต่การใช้อามส์ของนักสู้คนอื่นทั้งหมดสามารถปลดล็อกได้ในโหมดเก็ตอามส์ นอกจากนี้ นักสู้ทุกคนยังมีคุณสมบัติพิเศษในการต่อสู้เช่นกัน เมื่อชาร์จมิเตอร์โจมตีจนเต็ม ผู้เล่นจะสามารถปล่อย "ท่าพิเศษ" ที่สร้างความเสียหายสูงใส่คู่ต่อสู้ อีกทั้งผู้เล่นยังสามารถชาร์จพลังโจมตีเพื่อเพิ่มความเสียหายชั่วคราวและใช้เอฟเฟกต์ธาตุได้ ส่วนตัวละครแต่ละตัวมีความสามารถที่แตกต่างกันและอาวุธเฉพาะสำหรับกลยุทธ์ที่แตกต่างกัน ผู้เล่นสามารถใช้ส่วนควบคุมการเคลื่อนไหวของจอยคอนของระบบหรืออินพุตปุ่มมาตรฐานกับตัวควบคุม เช่น โปรคอนโทรลเลอร์ เพื่อควบคุมอาร์มแต่ละตัวแยกกัน รวมถึงผู้เล่นยังสามารถปรับแต่งค่าโหลดของอาร์มได้เช่นกัน โดยสามารถเลือกอาร์มแต่ละตัวได้อย่างอิสระ ทุกอาร์มจะแตกต่างกันด้วยคุณสมบัติธาตุและน้ำหนักที่แตกต่างกันซึ่งส่งผลต่อการเล่นเกม อนึ่ง ผู้เล่นสูงสุดสี่คนสามารถเล่นในแมตช์เดียวได้ ทั้งแบบมวยหมู่สามเส้าหรือสี่เส้า หรือในโหมดสองต่อสองที่เพื่อนร่วมทีมถูกล่ามไว้ด้วยกัน

นอกจากโหมดการต่อสู้มาตรฐานแล้ว *อามส์*ยังมีโหมดอื่น ๆ อีกหลายโหมด ได้แก่: เวอร์ซัส, กรังด์ปรีซ์ และโหมดแบตเทิลที่หลากหลาย โดยในโหมดกรังด์ปรีซ์ ผู้เล่นจะต้องแข่ง 10 แมตช์กับนักสู้ที่ควบคุมด้วยคอมพิวเตอร์เพื่อชิงเข็มขัดแชมป์ ส่วนโหมดแบตเทิลประกอบด้วยโหมดวอลเลย์บอลกับบาสเกตบอล, โหมดทำลายเป้าหมาย และโหมดเอาชีวิตรอด ผู้เล่นยังสามารถเล่นออนไลน์ในล็อบบีแมตช์ปาร์ตีที่มีผู้เล่นสูงสุด 20 คน หรือในเกมจัดอันดับแบบตัวต่อตัว ซึ่ง*อามส์*ได้นำเสนอนักสู้ที่สามารถเล่นได้สิบคนในการเปิดตัว โดยมีนักสู้เพิ่มเติมอีกห้าคนที่เพิ่มเข้ามาผ่านการอัปเดตหลังวางจำหน่าย

การพัฒนา
--------

เกมดังกล่าวได้รับการพัฒนาโดยแผนกเอนเตอร์เทนเมนต์แพลนนิงแอนด์ดีเวลอปเมนต์ของบริษัทนินเท็นโด ที่อำนวยการผลิตโดยโคซูเกะ ยาบูกิ ซึ่งในตอนเริ่ม เกมนี้เริ่มต้นขึ้นด้วยความต้องการที่จะดูว่ามุมมองหลังกล้องสามารถทำงานในเกมต่อสู้ได้หรือไม่ ในการทำให้แนวคิดนี้ได้ผล คุณสมบัติหลักของแขนยืดได้ถูกนำมาใช้ โดยยาบูกิระบุว่า "เรามาพูดถึงเกมที่ผมรู้จักดี - อย่าง*มาริโอคาร์ต* ที่มีบางอย่างปรากฏขึ้นในระยะไกล และคุณบังคับทิศทางที่เกี่ยวข้องกับสิ่งนั้น - นั่นคือโครงสร้างพื้นฐาน ของเกมดังกล่าว" โดยอ้างอิงถึง*มาริโอคาร์ต* และรูปแบบการเล่นที่มีอิทธิพลต่อ*อามส์'*

ในช่วงต้น แนวคิดของการมีตัวละครหลักของบริษัทนินเท็นโด เช่น ลิงก์ และมาริโอ ได้รับการพิจารณา อย่างไรก็ตาม ด้วยสุนทรีย์ของเกม โดยเฉพาะอย่างยิ่งกับแนวคิดของแขนที่ยืดออกได้นั้นขัดแย้งกับพวกมัน และในที่สุดก็มีการตัดสินใจว่าจะมีการสร้างตัวละครใหม่ขึ้นมา และความเป็นไปได้ของการเพิ่มตัวละครจากเกม*พันช์-เอาต์!!* ก็ได้รับการพิจารณาเช่นกัน แต่ทีมพัฒนากังวลเกี่ยวกับการทำให้แฟน ๆ ของแฟรนไชส์นั้นหมางเมิน และอาจทำให้ผู้เล่นใหม่สับสน

การออกแบบตัวละครเริ่มต้นด้วยแขนก่อน โดยทีมงานต้องคิดย้อนกลับว่าตัวละครประเภทใดจะได้ครอบครองมัน เช่น ตัวละครที่ชื่อเฮลิกซ์ ได้เริ่มด้วยแนวคิดของนักสู้ที่มีแขนเป็นสายดีเอ็นเอ แม้ว่าตอนแรกทีมงานจะไม่รู้อะไรอย่างอื่นเกี่ยวกับเขามากนัก นักสู้ส่วนใหญ่ได้รับการออกแบบมาเพื่อตอบสนองความต้องการในรูปแบบการเล่น แม้ว่าจะมีข้อยกเว้นบางประการที่การออกแบบต้องมาก่อน แนวคิดแรกเริ่มของเกมคือตัวละครใช้อุปกรณ์ภายนอกเพื่อต่อยคู่ต่อสู้ อย่างไรก็ตาม สิ่งนี้ถูกทิ้งในภายหลังเพื่อสนับสนุนตัวละครที่ยืดแขนจริงของพวกเขา ทั้งนี้ ผู้กำกับฝ่ายศิลป์อย่างมาซาอากิ อิชิกาวะ ได้กล่าวว่ารูปแบบศิลปะของเกมได้รับอิทธิพลอย่างมากจาก*ดราก้อนบอล* และ*อากิระ* ส่วนยาบูกิได้กล่าวว่า เมื่อเทียบกับตัวเอกคนเดียวแล้ว ตัวละครทั้งหมดเป็นตัวเอกของเกม

การตลาด
-------

เกมดังกล่าวได้รับการประกาศในงานนินเท็นโด สวิตช์ พรีเซนเทชัน เมื่อวันที่ 12 มกราคม ค.ศ. 2017 และวางจำหน่ายทั่วโลกในวันที่ 16 มิถุนายน ค.ศ. 2017 โดยก่อนที่เกมนี้จะวางจำหน่าย มีเดโมหลายผู้เล่นที่รู้จักกันในชื่อ "*อามส์*โกลเบิลเทสต์พันช์" ให้ดาวน์โหลดในนินเท็นโด อีช็อป โดยผู้เล่นสามารถทดลองรูปแบบการเล่นออนไลน์ได้ในช่วงสิบสองเซสชันยาวหนึ่งชั่วโมงแยกกัน

มีการเผยแพร่การอัปเดตหลังการวางจำหน่ายที่ไม่สม่ำเสมอซึ่งมีตัวละครที่ผู้เล่นควบคุม, ด่าน และอามส์ใหม่ เนื้อหาเพิ่มเติมที่เผยแพร่ฟรีเหล่านี้เป็นไปตามรูปแบบการอัปเดตของเกม*สพลาทูน* ในขณะที่การสาธิตเทสต์พันช์ก็พร้อมใช้งานหลายครั้งเช่นกัน เกมดังกล่าวได้รับตัวละครและด่านใหม่ผ่านเนื้อหาที่ดาวน์โหลดได้จนถึงเดือนธันวาคม ค.ศ. 2017 เมื่อทางบริษัทนินเท็นโดประกาศว่าจะไม่เพิ่มเนื้อหาใหม่ลงในเกมอีกต่อไปนอกเหนือจากการอัปเดตความสมดุล

หมายเหตุ
--------

1. ↑  アームズ, *Āmuzu*, มีรูปแบบการเขียนคือ ***ARMS***

อ้างอิง
-------

1. 1 2  Frank, Allegra (January 12, 2017). "Arms is a fantasy fighter for Nintendo Switch". *Polygon*. สืบค้นเมื่อ January 13, 2017.
2. ↑  Alexander, Julia (January 13, 2017). "Arms is the competitive, motion controlled fighting game coming to Nintendo Switch". *Polygon*. สืบค้นเมื่อ January 13, 2017.
3. ↑  Gilyadov, Alex (June 15, 2017). "E3 2017: First Arms DLC Character Revealed". *IGN*. สืบค้นเมื่อ June 19, 2017.
4. ↑  Ramos, Jeff (June 16, 2017). "How to choose the best character in Arms". *Polygon*. สืบค้นเมื่อ June 20, 2017.
5. ↑  Nunneley, Stephany (June 8, 2017). "Arms – here are six tips to help you dominate opponents". *VG247*. สืบค้นเมื่อ June 15, 2017.
6. 1 2  "Battle Modes - ARMS for Nintendo". *Nintendo*. สืบค้นเมื่อ June 15, 2017.
7. ↑  Karassik, Neila (June 12, 2017). "Nintendo Switch's ARMS Is A Knockout - And That's No Stretch". *Space*.
8. ↑  Stark, Chelsea (May 17, 2017). "Arms' new game modes are a weird take on classic sports". *Polygon*. สืบค้นเมื่อ June 6, 2017.
9. ↑  Frank, Allegra (August 22, 2017). "Arms' new fighter is a human balloon animal". *Polygon*. สืบค้นเมื่อ August 23, 2017.
10. ↑  Romano, Sal (November 15, 2017). "Arms version 4.0 update now available, adds new fighter Misango". *Gematsu*. สืบค้นเมื่อ November 16, 2017.
11. 1 2  *ARMS Dev. Talk - ft. Mr. Yabuki* (ภาษาอังกฤษ), สืบค้นเมื่อ 2019-10-07
12. ↑  Reynolds, Matthew (2018-03-22). "Early prototype of Arms revealed, including a cut bowling mini-game". *Eurogamer* (ภาษาอังกฤษ). สืบค้นเมื่อ 2019-10-07.
13. 1 2  Webster, Andrew (June 6, 2017). "How Nintendo Created Its Wild New Cast of Fighters for Switch Game Arms". *The Verge*. สืบค้นเมื่อ June 8, 2017.
14. ↑  McWhertor, Michael (March 26, 2018). "Arms director Kosuke Yabuki on the past and future of the Switch fighting game". *Polygon*. สืบค้นเมื่อ March 26, 2018.
15. ↑  Hillard, Kyle (June 7, 2017). "Arms' Creators On Twintelle's Popularity And The Strange Lore Of The Game's World". *Game Informer*. สืบค้นเมื่อ June 8, 2017.
16. ↑  Cox, Simon; Davison, John (June 14, 2017). "'Because Nintendo': 'Arms' Producer Explains Why Fighters Have Stretchy Arms". *Rolling Stone*. คลังข้อมูลเก่าเก็บจากแหล่งเดิมเมื่อ September 3, 2020. สืบค้นเมื่อ October 21, 2017.
17. ↑  Sakurai, Masahiro (2020-06-22). *Super Smash Bros. Ultimate – Mr. Sakurai Presents "Min Min"* (Video) (ภาษาญี่ปุ่น). Nintendo.
18. ↑  Goldfarb, Andrew (April 12, 2017). "Splatoon 2 Release Date, Amiibo Set Announced". *IGN*. สืบค้นเมื่อ April 12, 2017.
19. ↑  "ARMS for the Nintendo Switch™ home gaming system – Official Site". *Nintendo*. สืบค้นเมื่อ May 19, 2017.
20. ↑  Roberts, David (May 17, 2017). "Try out Nintendo's upcoming Switch fighter Arms with two Global Testpunch events, starting May 26". *GamesRadar*. สืบค้นเมื่อ May 18, 2017.
21. ↑  Nintendo (May 17, 2017). "ARMS Direct 5.17.2017". *YouTube*. สืบค้นเมื่อ May 18, 2017.
22. ↑  McCarthy, Caty (May 17, 2017). "Arms Unveils New Characters, Modes, a Global Testpunch, and More in Latest Nintendo Direct". *USGamer*. คลังข้อมูลเก่าเก็บจากแหล่งเดิมเมื่อ May 20, 2017. สืบค้นเมื่อ May 18, 2017.
23. ↑  Nintendo (December 22, 2017). ""Theoretically strongest" fighter entry! "ARMS" Ver. 5 update". *Nintendo*. สืบค้นเมื่อ December 23, 2017.
24. ↑  "Nintendo's Arms Gets Its Last New Character". 22 December 2017. สืบค้นเมื่อ 25 February 2019.
25. ↑  McWhertor, Michael (October 5, 2017). "NINTENDO HAS 'NO PLANS' FOR ADDITIONAL ARMS CONTENT". *IGN*. สืบค้นเมื่อ January 25, 2018.

แหล่งข้อมูลอื่น
---------------

* เว็บไซต์ทางการ (archived)

สถานีย่อย:* วิดีโอเกม